b'\n_START_ARTICLE_\nAkaanlinna\n_START_PARAGRAPH_\nAkaanlinna (Aksborg) on perim\xc3\xa4tiedossa mainittu linna tai kartano Akaalla. F. M. Perdenin vuonna 1843 kuuleman perim\xc3\xa4tiedon mukaan se olisi sijainnut Hietastenm\xc3\xa4ell\xc3\xa4 Toijalan kyl\xc3\xa4ss\xc3\xa4. Linna olisi ollut pikemminkin muhkea ja rautaportilla varustettu kruununvoudin kartano kuin varsinainen linna. Vuonna 1843 linnasta olisi v\xc3\xa4itt\xc3\xa4m\xc3\xa4n mukaan ollut viel\xc3\xa4 kiviperustuksia j\xc3\xa4ljell\xc3\xa4. Etsinn\xc3\xb6ist\xc3\xa4 huolimatta v\xc3\xa4itetyn linnan sijaintia ei en\xc3\xa4\xc3\xa4 1890-luvulla tunnettu.'